Fellesrommet

Fellesrommet er en norsk ungdomserie som gikk på NRK-TV i 1985. Serien handler om tre unge menn som bor i et kollektiv. Hovedrollene spilles av Morten Faldaas, Henrik Mestad og Olav Øen. Serien ble skapt av Martin Nygaard og Axel Hellstenius, mens Nina Valle hadde regien.VG - Guttas hus (18.01.1985, s.44) Fellesrommet er en serie laget av, med og for ungdom. Målgruppen var ungdom fra 18 og 25 år.Aftenposten morgen - Fellesrommet (6.1.1988, s.47) NRKs Barne- og Ungdomsavdelingen stod bak produksjonen.

Serien ble godt mottatt av den målgruppen den var myntet på.Aftenposten morgen – Suksess for Fellesrommet (22.2.1985, s.43)

Den ble sendt i reprise i 1988.VG - TV-program onsdag (06.01.1988)

Handling
Serien handler om tre forskjellige gutter som er i begynnelsen av 20-årene, og som bor sammen i et bokollektiv i Oslo. De tre er: Henry, en dameglad moteløve med jobb i reklamebyrå og med bakgrunn som fenrik i forsvaret. Lars, en sosialt anlagt gutt som jobber på bensinstasjon, men drømmer om å bli forfatter. Han er forøvrig i et seriøst forhold med Kari. Den tredje er Victor, som er en litt fjern student og tekno-freak med musikk og data som hobbyer. 

Fellesskapet mellom dem fører til en rekke konflikter. Blant annet så flytter Lars kjæreste Kari inn, noe som spesielt Henry misliker. Senere blir det klart at Lars og Kari ventet barn, og etterhvert bryter Victor ut av fellesskapet. Henry skvises ut av jobben av en hevngjerrig ekskjæreste. Til slutt blir hele bofellesskapet oppløst.

Om serien
Produksjon
De to manusforfatterne Martin Nygaard og Axel Hellstenius var begge amatører i begynnelsen av 20-årene da de debuterte med denne serien. De sendte på eget initiativ inn manuset til Barne og Ungdomsavdelingen i NRK i 1984. De hadde egentlig planlagt å lage serien selv gjennom et privat videoselskap med venner og bekjente. Dette ble etterhvert skrinlagt, og de gikk derfor til NRK med arbeidsmanus og noen videokassetter. Der ble de møtt av en kald skulder fra de fleste, men Nina Valle i Barne- og Ungdomsavdelingen var positiv og ba dem lage et pilotprosjekt. Pilotprosjektet ble godt mottatt, og dermed startet NRK produksjonen. Alle scenene ble innspilt i ett studio, og derav ble produksjonskostnadene meget lave.Aftenposten lørdag aktuelt - Axel Hellstenius (21.8.1993, s. B 8-9) Produksjonen var krevende for de to unge manusforfatterne, og Hellstenius har i ettertid beskrevet prosessen som hans «filmskole».Aftenposten morgen - Manusforfatteren er Pelle og Proffens onkel (17.2.1992, s.33) 

Tema
Serien tok indirekte opp en rekke spørsmål som angikk ungdom på 1980-tallet, slik som boligproblemer, arbeidsløshet, kjærlighet og graviditet. Serien ble lagd delvis på bakgrunn av Ungdomsåret 1985.Aftenposten morgen – Sterk satsing i norsk TV (11.12.1984, s.63) Den ble sendt under programvignetten til Ungdomsredaksjonen i NRK.

Annet
De fleste av skuespillerne var amatører da den ble innspilt, kun Morten Faldaas var utdannet skuespiller.Amagasinet - Fellesrommet uten forformsko (19.1.1985, s.49-50)

Rollebesetning
Morten Faldaas .... Henry
Henrik Mestad .... Lars
Olav Øen .... Victor
Tove Grasaasen .... Bitte
Kristin Nordahl Andersen .... Gunhild
Nadia Hasnaoui .... Kari (dama til Lars)
Liv Heløe .... Jorunn (en tidligere dame til Henry da han var i forsvaret)

Referanser

Eksterne lenker

Kategori:Norske miniserier
Kategori:Norske ungdomsserier
Kategori:Norske dramaserier
Kategori:TV-produksjoner på NRK
Kategori:Norske TV-produksjoner fra 1980-årene